stanford-oval/wikipedia huggingface dataset:
קונסטנטין סרסאניה
ביוגרפיה

אביו של קונסטנטין, סרגיי קונסטנטינוביץ', היה בוגר המכון הרפואי הממלכתי של טשקנט באוזבקיסטן הסובייטית. קונסטנטין עצמו התחנך באקדמיה לכדורגל של דינמו מוסקבה. הוא שיחק באליפויות ברית המועצות בליגה הסובייטית הראשונה והשנייה. בשנים 1990-1993 שיחק בליגה הצרפתית בקבוצות דנקרק וארמנטייר.
משנת 1994 היה סוכן כדורגל ובשנת 1998 קיבל רישיון מפיפ"א.
הוא עבד כמנהל בקבוצת אלניה ולדיקווקז ולאחר מכן בשנים 2006-2008 מונה למאמן ראשי בספורטאקדמקלוב, במקביל למינויו למנהל ספורטיבי בזניט סנקט פטרבורג (יולי 2006-2007) ועבד כיועץ לנשיא הקבוצה בתחום מדיניות ההעברות.
מדצמבר 2008 ועד ספטמבר 2009 היה למאמן הראשי של קבוצת הכדורגל חימקי ובסוף 2009 היה למנהל ספורטיבי בדינמו מוסקבה.
מפברואר 2010 ייעץ לנשיא התאחדות הכדורגל הרוסית באותה עת, סרגיי פורסנקו.
מאוגוסט 2010 ועד ספטמבר 2011 היה למאמן קבוצת פאקל וורונז'. בשנת 2012 התמנה לנשיא קבוצת פאקל.
בשנים 2013–2017 כיהן כמאמן קבוצת אטלנטס ובמאי 2017 מונה למנהל ספורטיבי בזניט סנקט פטרבורג לצדו של סרגיי פורסנקו שחזר לתפקיד נשיא הקבוצה.
ב-7 באוקטובר 2017 נפטר במפתיע במוסקבה משטף דם והוא בן 49 בלבד. לממלא מקומו מונה אורסטה צ'ינקוויני.
הערות שוליים

↑  СКОНЧАЛСЯ КОНСТАНТИН САРСАНИЯ
↑  Константин Сарсания назначен советником президента РФС. Спорт-Экспресс. Новости спорта
↑  Сарсания подал в отставку
↑  Константин Сарсания: «Жду встречи с губернатором». Спорт-Экспресс
↑  Уткин отреагировал на смерть Сарсании
↑  Умер известный футбольный тренер Константин Сарсания
↑  הכרזת מועדון הכדורגל זניט על מותו של סרסאניה
דורית רביד

| --- | --- |

 לידה:  5 בפברואר 1952 (בת 72)
 מדינה:  ישראל 
 מקום מגורים:  יהוד
 מקצוע:  בלשנות
 
דורית רביד (נולדה ב-5 בפברואר 1952) היא פרופסור אמריטה לבלשנות ופסיכולינגוויסטיקה התפתחותית בבית הספר לחינוך ובחוג להפרעות בתקשורת באוניברסיטת תל אביב ונשיאת החוג הישראלי לבלשנות.
ביוגרפיה

דורית רביד גדלה בגבעתיים. את שירותה הצבאי עשתה בין השנים 1969-1971 בנח"ל בגרעין כנרות לאלומות.
רביד היא ממקימי "אגודת אוריינות ושפה", בראשה עמדה במשך שש שנים. היא סגנית-נשיא של IASCL – International Association for the Study of Child Language‏ וחברת האקדמיה האירופית "Academie Europea". בשנות ה-80 ובשנות ה-90 הייתה פעילה ברצ ובמרצ.
את כל תאריה האקדמיים עשתה באוניברסיטת תל אביב, בחוג לבלשנות: את התואר הראשון שלה קיבלה ב-1974 בבלשנות ובספרות אנגלית. את התואר השני בהצטיינות בבלשנות תאורטית והתואר השלישי בבלשנות תאורטית ופסיכולינגוויסטיקה התפתחותית - שניהם בהנחיית פרופסור רות ברמן - קיבלה ב-1978 ו-1988 בהתאמה.
כלת פרס "Franqui" הבלגי (International Francqui Chair in the Humanities 2005, Francqui Foundation).
נשואה, אם לשלושה וסבתא לארבעה נכדים. מתגוררת ביהוד.
ביוגרפיה > עבודתה המחקרית

דורית רביד היא בלשנית החוקרת בכלים פסיכולינגוויסטיים היבטים שונים של המרקם הלשוני העשיר והמורכב של העברית הישראלית משתי פרספקטיבות.
האחת היא חקר תכונותיהם הצורניות והמשמעותיות של רכיבי השפה – צורנים (מורפמות) כמו השורש, הבניין, המשקל ומוספיות הנטייה והגזירה, מילות תוכן (שמות, פעלים, תארים), צירופים מורפו-תחביריים ומבני תחביר. בהקשר זה היא מתבוננת בתפוצתם של אלה בשיח הדבור והכתוב של דוברי העברית ובפונקציות שהם משרתים בו ובונה מבדקים הבוחנים את הידע הסמוי והגלוי יותר של דוברי העברית על רכיבי לשונם.
הפרספקטיבה השנייה היא מעקב אחר רכישתם של פריטי מילון ומבנים מורפו-תחביריים אלה על ידי ילדים בגילים שונים (מפעוטות ועד ילדי בית ספר) ומתבגרים בהשוואה למבוגרים במבדקים מובנים ובשפה הספונטנית תוך התייחסות להקשר ההתפתחותי, הקוגניטיבי, האורייני והרגשי-חברתי שבו נלמדת השפה העברית על ידי דובריה הילידיים. מטרתה של רביד היא להגיע לתובנות עמוקות באשר לדרך שבה העברית מיוצגת ומתוהלכת בפי דובריה, לקשרים ארוכי הטווח והסמויים שבין מבנה ומשמעות לבין ההתנהגות הלשונית, וכן לאופן שבו הקוגניציה האנושית ניגשת לרכישתן של שפות שונות (כמו שפות שמיות) בכלים גמישים ויצירתיים.
עבודותיה של רביד על השפה העברית חובקות את הטווח ההתפתחותי שבין הגיל הרך, שנות בית הספר היסודי והתיכון ואף מתמקדת בשינויים הלשוניים החלים בקבוצת הגיל הייחודית של חיילים (ובנות שירות לאומי) בהשוואה למבוגרים בוגרים יותר. בעבודותיה הבלשניות חקרה (וכמעט תמיד מהיבטים של התפתחות לשונית ורכישת השפה) את הצירופים השמניים על יסודותיהם, את מבני הסמיכות לסוגיהם, את שמות הפעולה והשמות הגזורים, את התואר גזור השם וסוגי תארים אחרים, את מבני הסביל, מבני הדימינוטיב (הקטנה) והיבטים שונים של השורש והתבנית בפועל ובשם. את כל אלה היא חוקרת באוכלוסיות בעלות התפתחות תקינה ואוכלוסיות בעלות הפרעות התפתחותיות.
מקום ייחודי שמור במחקריה המורפולוגיים למבני הריבוי של השמות ולהתאם התואר להם בעבודות משותפות עם פרופ' רחל שיף מאוניברסיטת בר-אילן. עבודות אחרות מתמקדות באוריינות הלשונית בעברית. מצד אחד רביד עוסקת בפן הלשוני של שגיאות הכתיב בעברית: היא נחשבת למומחית הראשונה במעלה על הפסיכולינגוויסטיקה של הכתיב העברי, על מקורותיהן של שגיאות הכתיב, על הדרך שבה הכתיב נרכש ועל תפקיד המורפולוגיה בהפגת העמימות בכתיב.
מהבט נוסף, רביד עוסקת (בעקבות מורתה, פרופ' רות ברמן) בהתפתחות השיח הדבור והכתוב – כיצד דוברי עברית מפיקים טקסטים דבורים וכתובים מסוגות שונות כמו שיח הסיפור והשיח העיוני. התבוננותה בתשתית המילונית והמורפולוגית של התפתחות טקסטים בגילאי בית הספר הניבה פרסומים רבים. רביד הייתה גם החוקרת הראשונה שעסקה בצורה שיטתית תוך שימוש בכלים אמפיריים בחקר הערבית הפלסטינית הדבורה, בעיקר מן הפן של ריבוי השמות אך גם בהיבטים של אוריינות.
במוקד מחקרה בעשור השני של המאה ה-21, שלושה נושאים:
השפעת המיצב הסוציו-אקונומי על רכישת השפה ועל התפתחות האוריינות.
רכישת ההבעה בכתב בעברית בקרב תלמידי בית ספר בזווית ראייה פסיכולינגוויסטית התפתחותית, ובמיוחד מן הפן התחבירי. רביד חוקרת יחידות תחביר-שיח שדרכן זורם המידע ומקודד באמצעים תחביריים.
ייצוגו המנטלי של הפועל העברי מבחינת מהותו של השורש (יחידה צורנית או גם בעלת משמעות) והבניין, והדרך שבה תורמים שני אלה לקבוצות סמנטיות בפועל (כמו פעלים מנטליים). כל אלה לצד המשך מחקר מקיף על היבטים מגוונים של התפתחות השפה העברית החל מן הלידה ועד לבגרות.
מפרסומיה > ספרים

Ravid, D. 1995. Language change in child and adult Hebrew: A psycholinguistic perspective. New York: Oxford University Press
Ravid, D. & H. Bat-Zeev Shyldkrot (Eds.) 2005. Perspectives on language and language development. Dordrecht: Kluwer
Ravid, D. 2012. Spelling morphology: the psycholinguistics of Hebrew spelling. New York: Springer
קולומנה (כדורגל)

סמל הקבוצה הישן
קולומנה (ברוסית: Коломна) היא קבוצת כדורגל מקצוענית מהעיר קולומנה שבמחוז מוסקבה, המתמודדת בליגה השנייה (אזור "מערב"). מועדון הכדורגל קולומנה הוא אחד ממועדוני הכדורגל הוותיקים ביותר ברוסיה.
הקבוצה הוקמה לראשונה בשנת 1906 ושינתה את שמה פעמים רבות. ב-1997 התמזגה עם קבוצת "אוקה קולומנה" (שהוקמה ב-1923) וקיבלה את שמה הנוכחי.
היסטוריה

הקבוצה הוקמה לראשונה בקיץ 1906 בשם KGO (ראשי תיבות ברוסית של Коломенское гимнастическое Общество, חברת ההתעמלות של קולומנה), ביוזמת פועלי מפעל המכונות של קולומנה שבבעלות האחים סטרובה.
בשנת 1919 שונה שם הקבוצה והיא הפכה לקבוצת SFK (ראשי תיבות ברוסית של Голутвинская секция физической культуры, חטיבת גולובטינו לתרבות פיזית).
בשנת 1923 שונה שוב שם הקבוצה: "KFK" (ראשי תיבות ברוסית של Кружок физической Культуры, חוג תרבות הספורט). במקביל הוקמה קבוצת כדורגל נפרדת בשם "אוקה קולומנה".
בשנת 1936 נקראה הקבוצה על שם ראש המשטרה החשאית הסובייטית דזרז'ינסקי ושמה היה "דזרז'ינץ" עד 1952 (למעט בשנים 1942–1945, כשנקראה בשם "טרקטור").
משנת 1953 היה שם הקבוצה "אוונגרד" (אף שבשנת 1993 נקראה "ויקטור-אוונגרד" ובשנים 1994–1997 נקראה "אוונגרד-קורטק").
בשנת 1997 התמזגה הקבוצה יחד עם קבוצת "אוקה" והוקמה קבוצת "קולומנה".
תארים והישגים

ליגת העל הסובייטית בכדורגל
מקום 3 (1923)
הגביע הסובייטי
32 אחרונות (1936)
גביע רוסיה הסובייטית
חצי גמר (1990)
הליגה השנייה
סגנית: 1993, 1999
הגביע הרוסי בכדורגל
16 אחרונות: 1993
הליגה השלישית
אלופה: 2012
גביע מחוז מוסקבה בכדורגל
סגנית: 2011/2012, 2012
הערות שוליים

↑  https://radota-indrin.livejournal.com/303603.html
↑  Официальный сайт ФК «Коломна» :: Информация о футбольном клубе
| הליגה הרוסית השנייה בכדורגל • קבוצות הכדורגל בעונת 2024 |
| --- | --- | --- |
| בית A | בית A |  |
| בית זהב | אוונגרד קורסק • לנינגראדץ • וולגר אסטרחן • ולס מוסקבה • וולגה אוליאנובסק • ספרטק קוסטרומה • קובאן • קלוגה • צ'ליאבינסק • טקסטילשצ'יק איוואנובו |  |
| בית כסף | קרסנודאר-2 • אירטיש אומסק • מטאלורג ליפצק • סיביר • מורום • וולגה אוליאנובסק • מאשוק-KMV • רודינה-2 • חימיק דזרז'ינסק • טורפדו מיאס • דינמו בריאנסק |  |
| בית B | בית B |  |
| 1 | אמקאר פרם • צ'רטנובו • פורטה טאגאנרוג • סאליוט בלגורוד • ביולוג נובוקובאנסק • דרוז'בה מייקופ • דינמו סטברופול • קובאן הולדינג • דינמו-2 מחצ'קלה • סבסטופול • ספרטק נלצ'יק • פובדה חסביורט • רובין יאלטה • וולנה ניז'ני נובגורוד |  |
| 2 | דינמו וולוגדה • דינמו סנקט פטרבורג • בלטיקה-BFU קלינינגרד • זניט-2 • טורפדו ולדימיר • לוקי אנרגיה • קוונט אובנינסק • ספרטק טמבוב • ריאזאן • צ'יטה |  |
| 3 | אנגושט נזראן • ניז'ני נובגורוד-2 • רוסטוב-2 • נארט צ'רקסק • נוסטה נובוטרויצק • אורנבורג-2 • לאדה טוליאטי • אוראלץ-TS • אורל-2 • אקרון-2 • דינמו קירוב • סטרויטל קאמינסק-שחטינסקי • זניט פנזה • סוקול קאזאן • רובין-2 קאזאן • בלאשיחה • זנאמיה נוגינסק • זנאמיה טרודה אורחובו-זויבו • קולומנה • סאטורן ראמנסקויה • קריליה סובייטוב-2 |  |
| 4 | אירקוטסק • דינמו ולדיווסטוק • דינמו ברנאול • חימקי-M • פרסבט דומודדובו • מטאלורג וידנויה • סחלין • סק"א חברובסק-2 • אוריול • זורקי קרסנוגורסק • טורפדו-2 מוסקבה • רודינה-M • סטרוגינו מוסקבה • ספרטק-2 מוסקבה • דינמו-2 מוסקבה |  |
מכתב הארבעה עשר

מכתב הארבעה עשר הוא מכתב פתוח של שחקני נבחרת רוסיה בכדורגל, שנכתב ב־17 בנובמבר 1993 לאחר המשחק במוקדמות מונדיאל 1994 מול נבחרת יוון באתונה, במסגרת פרשה שזכתה לתהודה רבה בתקשורת הספורט הרוסית.
רקע

ביורו 1988 העפילה נבחרת ברית המועצות בראשות המאמן ולרי לובנובסקי לגמר, שם הפסידה לנבחרת הולנד בתוצאה 0:2. באותה שנה זכתה הנבחרת האולימפית בראשות אנטולי בישובץ במדליית הזהב באולימפיאדת סיאול (1988) כשניצחה במשחק הגמר את נבחרת ברזיל 2:1. נבחרת ברית המועצות, לעומת זאת, שנתיים לאחר מכן לא הצליחה להעפיל לפלייאוף מונדיאל 1990.
בשנת 1991 התפרקה ברית המועצות, ואיתה נבחרת ברית המועצות בכדורגל, ובמקום ברית המועצות שסיימה ראשונה בבית מוקדמות יורו 1992, יצאה נבחרת חבר המדינות ליורו 1992, אך נכשלה שם. באמצעות מאמציו של ויאצ'סלב קולוסקוב הסכימה פיפ"א להכיר בנבחרת חבר המדינות כיורשתה של נבחרת ברית המועצות, ולאחר מכן הוכרה נבחרת רוסיה כממשיכתן של נבחרות חבר המדינות וברית המועצות.
נבחרת רוסיה, שהוקמה לאחר יורו 1992, עברה בהצלחה את מוקדמות מונדיאל 1994 והגיעה לשלב הגמר של מונדיאל 1994 מהמקום השני והפסידה לנבחרת יוון במקום הראשון בבית רק בסיבוב האחרון. את הנבחרת הזו אימן פאבל סאדירין, שהשיג ניצחון באליפות ברית המועצות האחרונה עם צסק"א מוסקבה.
המכתב

מכתב פתוח של שחקני נבחרת רוסיה בכדורגל
אנו, שחקני נבחרת רוסיה בכדורגל, מבינים את כל האחריות שהוטלה עלינו על הופעת הנבחרת במונדיאל 1994 בארצות הברית, מחשיבים כי לא מקובל לחזור על הטעויות שנעשו בעבר על ידי ההתאחדות לכדורגל – טעויות ארגוניות, מניפולציות כלכליות, חומר לא מספק ותמיכה טכנית של הנבחרת הלאומית. שהשפיעו יותר מפעם אחת לרעה על איכות ההופעות שלה.
אנו יודעים שפאבל סאדירין הוא מאמן מועדון טוב, אבל הנבחרת שונה: הדבר העיקרי שמדאיג אותנו היום הוא תהליך האימון ושיטות האימון של מאמן הנבחרת סאדירין, שלדעתנו אינם תואמים לרמת העבודה עם הנבחרת הלאומית של רוסיה. התוצאה שהשיגה הנבחרת – להגיע לטורניר הגמר של מונדיאל 1994 – היא האינרציה של הנבחרת שיצר מאמנה לשעבר א.פ. בישובץ לאליפות אירופה 1992.
אנו מאמינים:
אנטולי פיודורוביץ' בישובץ צריך לעבוד בצדק עם נבחרת רוסיה בכדורגל ולהכין אותה להופעות בגמר מונדיאל 1994 בארצות הברית.
יש לשנות את תנאי הפרס להגעה לטורניר הגמר של המונדיאל.
יש לשפר את הלוגיסטיקה של הנבחרת הלאומית באופן מיידי.
שחקני נבחרת רוסיה בכדורגל: ניקיפורוב, קרפין, איוואנוב, יוראן, שלימוב, דוברובולסקי, קוליבנוב, אונופקו, קלסטוב, קריאקוב, קנצ'לסקיס, מוסטובוי, סלנקו, קולקוב.
במקור:
Открытое письмо игроков национальной сборной России по футболу Мы, игроки национальной сборной России по футболу, понимая всю возложенную на нас ответственность за выступление команды на чемпионате мира 1994 года в США, считаем недозволительным повторение ошибок, ранее неоднократно допущенных федерацией футбола, — организационные просчёты, финансовые манипуляции, неудовлетворительное материально-техническое обеспечение сборной, что уже не один раз отрицательно влияло на качество её выступлений. Мы знаем, что Садырин П. Ф. – неплохой клубный тренер, но сборная – это другое: главное, что беспокоит нас сегодня, это тренировочный процесс и методы подготовки тренера сборной Садырина, которые, по нашему мнению, не соответствуют уровню работы с главной командой России. Достигнутый же сборной результат – выход в финальную часть чемпионата мира 1994 года – это инерция команды, созданной её бывшим тренером А. Ф. Бышовцем к чемпионату Европы 1992 года. Мы считаем: # Работу с национальной сборной России по футболу по праву должен вести Бышовец Анатолий Федорович и готовить её к выступлениям в финале чемпионата мира 1994 года в США. # Должны быть изменены условия материального вознаграждения за выход в финальную часть чемпионата мира. # Незамедлительно должно быть улучшено материально-техническое обеспечение сборной команды страны. Игроки национальной сборной команды России по футболу: Никифоров, Карпин, Иванов, Юран, Шалимов, Добровольский, Колыванов, Онопко, Хлестов, Кирьяков, Канчельскис, Мостовой, Саленко, Кульков.
הסיבות לכתיבת המכתב

ב־17 בנובמבר 1993 נבחרת רוסיה, שכבר הבטיחה העפלה למונדיאל 1994 בארצות הברית, ערכה את משחקה האחרון בטורניר המוקדמות מול נבחרת יוון. המשחק הסתיים בהפסד של נבחרת רוסיה בתוצאה 0:1, בדקות האחרונות איגור דוברובולסקי כבש שער שהביא את נבחרת רוסיה לשוויון, אך השופט ביטל אותו.
לאחר המשחק הזה בחדר ההלבשה, אמר נשיא התאחדות הכדורגל הרוסית ויאצ'סלב קולוסקוב: "... עם משחק כזה, עם גישה כזו... אין מה לעשות באמריקה". הוא גם הזכיר את חוזה החסות הנוכחי (הוועד האולימפי הרוסי חתם על חוזה עם ריבוק, לפיו שמונה שחקני הנבחרת הלאומית נאלצו לשחק בנעלי החברה הזו, אך הסכם זה לא יושם, והבונוס לשחקנים הופחת) ונקבע כי שחקנים שלא רוצים לשחק בנעלי חברה הזו לא יגיעו למונדיאל.
באותו יום, ביוזמתו של איגור שאלימוב, נכתב מכתב בשם 14 שחקנים בחדר מלון הילטון שבו שהו. המכתב היה ממוען לשאמיל טרפישצ'ב, ששימש כיועצו של נשיא הפדרציה הרוסית בנושא ספורט.
המכתב נחתם על ידי: יורי ניקיפורוב, ואלרי קרפין, אנדריי איוואנוב, סרגיי יוראן, איגור שאלימוב, איגור דוברובולסקי, איגור קוליבנוב, ויקטור אונופקו, דמיטרי חלסטוב, סרגיי קיריאקוב, אנדריי קנצ'לסקיס (בפקס), אלכסנדר מוסטובוי, אולג סלנקו, וסילי קולקוב.
דמיטרי גליאמין, דמיטרי חרין, סטניסלב צ'רצ'סוב, דמיטרי פופוב ודמיטרי רדצ'נקו סירבו לחתום על המכתב.
ב־18 בנובמבר התקבל מכתב זה על ידי שאמיל טרפישצ'ב. לאחר שגילה כי המכתב אינו זיוף, מסר ב־4 בדצמבר העתק של המכתב לנשיא ההתאחדות ו. קולוסקוב והציע לוועד המנהל של ההתאחדות להתכנס על מנת להאזין לכל הגורמים. ישיבה מורחבת של ועד ההנהלה התקיימה ב־7 בדצמבר. הוועד הפועל אישר כי על המאמן הנוכחי פאבל סאדירין להכין את הנבחרת לקראת מונדיאל 1994 והדיון בתמריצים מהותיים נדחה למועד מאוחר יותר.
ב־25 בדצמבר 1993 התקיימה מסיבת עיתונאים של "הסרבנים" באולם מרכז העיתונות של משרד החוץ בכיכר זובובסקיה. השתתפו בה שלימוב, יוראן, קריאקוב, דוברובולסקי, מוסטובוי, קולקוב ואיוואנוב, איתם נכחו גם ויטלי סמירנוב, נציג ההתאחדות אלכסנדר טוקמנוב וטרפישצ'ב. גם אחד ממאמני הנבחרת, בוריס איגנאטייב, נכח. טוקמנוב אמר כי פאבל סאדירין יכין את הנבחרת הלאומית והוסיף שטענות לצד הפיננסי והארגוני בעניין הן הוגנות.
בתגובה, ערך קולוסקוב מסיבת עיתונאים באולם הוועד האולימפי, שם הצהיר כי הנבחרת הלאומית היא לא חברת מניות משותפת, ואין לשחקנים פריבילגיה למנות ולפטר מאמנים. לאחר מכן, מספר שחקנים משכו את חתימתם.
משמעות ותוצאות

"מכתב הארבעה עשר" גרם לסכסוך בין השחקנים ("הסרבנים" לבין אלה שלא חתמו, כמו גם אלה ששינו את דעתם), המאמנים והנהגת הנבחרת, מה שפגע במורל הנבחרת. איגור שלימוב, איגור דוברובולסקי, איגור קוליבנוב, סרגיי קריאקוב, ואסילי קולקוב, אנדריי קנצ'לסקי, וגם אנדריי איוואנוב, שכבר לא הוזמן לנבחרת, לא הגיעו למונדיאל, למרות ביטול חתימתם. באותו טורניר הרוסים לא הצליחו להעפיל מהסיבוב הראשון.
מאוחר יותר, רבים מהשחקנים שחתמו על המכתב התחרטו על החלטתם. לאחר מכן, התברר שקוליבאנוב, קריאקוב וקנצ'לסקי החמיצו את ההזדמנות היחידה שלהם לשחק במונדיאל (במונדיאל 1990 הם עדיין היו מחוץ לנבחרת הסובייטית ובפעם הבאה שרוסיה השתתפה בטורניר הגמר העולמי בלבד בשנת 2002, שחקנים אלה כבר פרשו מהנבחרת), וקולקוב — גם לא השתתף בטורניר בינלאומי גדול (במונדיאל 1990 הוא גם היה מחוץ לנבחרת, והחמיץ את יורו 1992 ו-1996 בגלל פציעות).
יחד עם זאת, לדברי איגור שאלימוב, הודות למכתב, רבות מהבעיות בהן נתקלו שחקני הכדורגל נפתרו לאחר מכן. בשנת 2003 מונה שאלימוב למאמן הראשי של מועדון הכדורגל אוראלאן אליסטה לפני משחקי החוץ בין אליסטה לזניט וצסק"א, אוהדי זניט וצסק"א הניפו כרזות עם התוכן הבא: "רקוד לך, שאלימוב, יש לך מכתב מהשחקנים!" ו"94: לא נשכח, לא נסלח" (סאדירין אימן בשתי הקבוצות הללו ורבים קשרו את מותו ב־2001 לשברון הלב מהתנהלות השחקנים אז).
לקריאה נוספת

Колосков В. И. В игре и вне игры. — М., 2008. — С. 139—145.
Рабинер И. Наша футбольная Russia. — М., 2008. — С. 9—60.
הערות שוליים

↑  Юрий Дудь, Виталий Суворов, Владислав Воронин (2012-07-30). "История русского футбола. «Письмо четырнадцати»". Sports.ru (ברוסית).{{cite web}}:  תחזוקה - ציטוט: multiple names: authors list (link)
↑  Рабинер И. Наша футбольная Russia. — 2008. — С. 12.
↑  Колосков В. И. В игре и вне игры. — М., 2008. — С. 139.
↑  Рабинер И. Наша футбольная Russia. — М., 2008. — С. 25-26.
↑  Тарпищев Ш. История этого письма // Спорт-экспресс. — 1993. — № 292—293 (7 декабря). — с. 2.
↑  Рабинер И. Наша футбольная Russia. — М., 2008. — С. 33.
↑  Колосков В. И. В игре и вне игры. — М., 2008. — С. 141.
↑  Колосков В. И. В игре и вне игры. — М., 2008. — С. 142.
1 2  История. Коллектив всегда прав?
↑  Лысенко О. (15 באוקטובר 2010). "«Онопко: я не предавал „Спартак"» (интервью с Виктором Онопко)" (ברוסית). Чемпионат.com. נבדק ב-2016-02-13. {{cite web}}:  (עזרה)
↑  Егоров С. (11 בנובמבר 2003). "«Битый Шалимов остаётся на ринге» (интервью с Игорем Шалимовым)" (ברוסית). «Советский спорт» № 208/44 (16189). ארכיון מ-2012-03-15. נבדק ב-2011-12-18. {{cite web}}:  (עזרה)
שלדון וייטהאוס

שלדון וייטהאוס (באנגלית: Sheldon Whitehouse; נולד ב-20 באוקטובר 1955) הוא פוליטיקאי אמריקאי חבר המפלגה הדמוקרטית, המכהן כסנאטור מטעם מדינת רוד איילנד, מאז שנת 2007. הוא משפטן במקצועו וכיהן קודם לכן כתובע הכללי של רוד איילנד.
קורות חיים

וייטהאוס נולד בניו יורק לצ'ארלס ומרי לבית ראנד. אביו וסבו היו דיפלומטים. הוא למד בתיכון "סיינט פול" בקונקורד, ניו המפשייר, ולאחר מכן באוניברסיטת ייל, וסיים את לימודיו באוניברסיטה בשנת 1978. הוא סיים תואר במשפטים מאוניברסיטת וירג'יניה ב-1982. לאחר מכן החל לעבוד כפקיד בבית המשפט הפדרלי לערעורים בווירג'יניה המערבית בשנים 1982–1983, וכיהן שימש כעוזר מיוחד לתובע הכללי של רוד איילנד, וכן כראש המחלה לרגולציה, בשנים 1985–1990. בהמשך עבד במשרד מושל המדינה הדמוקרטי, ברוס סנלון, ושימש כראש המועצה האקזקוטיבית של המושל ב-1991, וכן כדירקטור למדיניות.
בשנת 1994 מינה הנשיא ביל קלינטון את וייטהאוס לשמש כתובע פדרלי עבור רוד איילנד, תפקיד בו החזיק במשך 4 שנים. בתקופתו נאבק בשחיתות הציבורית וכן תרם למאמצי הגנה על הסביבה. ב-1998 נבחר לכהן כתובע הכללי של מדינת רוד איילנד, תפקיד אותו מילא עד שנת 2003. ב-2002 בעת כהונתו כתובע הכללי, ניסה להתמודד בפריימריז הדמוקרטים למשרת מושל רוד איילנד, אך כשל.
בשנת 2006 החליט וייטהאוס להתמודד על משרת הסנאטור התפוסה בידי לינקולן צ'ייפי, רפובליקני ליברל מתון בדעותיו (שמאוחר יותר עבר למפלגה הדמוקרטית), ואף יותר מכמה חברי סנאט דמוקרטיים. לאחר שזכה ללא תחרות בפריימריז הדמוקרטים, הביס את צ'ייפי בבחירות הכלליות בנובמבר באותה השנה. הוא הושבע ב-3 בינואר 2007 לסנאט. ב-2012 נבחר לכהונה שנייה כשהביס את יריבו הרפובליקני, ברוב גדול של 65%.
במרץ 2015 נמנה עם הסנאטורים הבודדים שלא נכחו בנאום בנימין נתניהו בפני הקונגרס של ארצות הברית כנגד הסכם המעצמות על תוכנית הגרעין האיראנית.
ב-2018 נבחר לכהונה שלישית בסנאט. ב-3 בינואר 2025, עם התכנסות הקונגרס ה-119 של ארצות הברית, מונה לחבר הבכיר בוועדת הסביבה והעבודות הציבוריות של הסנאט של ארצות הברית.
נשוי לסנדרה ת'ורנטון, ביולוגית ימית, ולזוג שני ילדים. אפיסקופלי באמונתו.
הערות שוליים

↑  Sheldon Whitehouse Election Results: Democrat Wins Reelection In Rhode Island Senate Race, 6 November, 2012, Huffington Post
| --- | --- |
בקרת זהויות :  GND: 1289629579  ISNI: 0000 0003 7125 8378  LCCN: n2012038338  SNAC: w6pt1vm3  US Congress: W000802  VIAF: 250752334   WorldCat (עם VIAF): 250752334
פרננדו מרטין

פרננדו מרטין אספינה (בספרדית: Fernando Martín Espina; ‏25 במרץ 1962 – 3 בדצמבר 1989) היה כדורסלן ספרדי, שנחשב לאחד מטובי הכדורסלנים הספרדים אי פעם. גובהו של מרטין היה 2.06 מטרים, והוא שיחק בעיקר בעמדת הסנטר. הוא נחשב לאתלט "אול-אראונד" (המסוגל לעשות דברים רבים ברמה טובה) מוכשר. הוא היה אלוף ספרד בשחייה חמש פעמים, כמו גם אתלט בעל יכולות בענפי הספורט כדוריד, טניס שולחן וג'ודו.
מרטין לבש את חולצה מספר 10, שאותה הפרישה ריאל מדריד לאחר מותו. בשנת 1991 נבחר לרשימת 50 השחקנים הגדולים של פיב"א (אנ'), ובשנת 2007 הוא נבחר לחבר היכל התהילה של פיב"א.
קריירה מקצוענית

מרטין היה שחקן הכדורסל הספרדי הראשון ששיחק בליגת ה-NBA, ליגת הכדורסל המקצוענית האמריקאית הנחשבת לטובה בעולם בתחומה, וכן השחקן האירופאי השני ששיחק בליגת ה-NBA. ב-1986 החל מרטין לשחק עבור קבוצת פורטלנד טרייל בלייזרס, מוקדם יותר בקריירה שלו שיחק בספרד עבור אסטודיאנטס מדריד ועבור ריאל מדריד. הוא שיחק ב-24 משחקים בלבד בעונת 1986/1987 עבור הבלייזרס, ולאחר מכן נפצע ולא שיחק במשך חודשיים. בסופה של אותה העונה, הוא חזר לספרד על מנת לשוב ולשחק עבור ריאל מדריד.
קריירה בינלאומית

מרטין שיחק גם עבור נבחרת ספרד בכדורסל, והיה שחקן בולט בנבחרת הספרדית שזכתה במדליית כסף באולימפיאדת לוס אנג'לס ב-1984. מרטין ייצג את מדינתו גם בטורניר היורובאסקט בשנים 1981, 1983, 1985, ובאחרון הטורנירים שבהם השתתף הוא נבחר לחמישיית האליפות.
מותו

מרטין נהרג בתאונת דרכים בשנת 1989. מותו גרם להלם רב בעולם הכדורסל הספרדי.
חיים אישיים

אחיו של מרטין, אנטוניו מרטין (אנ'), גם הוא שיחק כדורסל באופן מקצועני. בנו של פרננדו מרטין, יאן מרטין, שיחק גם הוא בליגת הכדורסל הבכירה של ספרד, ליגת העל הספרדית בכדורסל (ACB), עם אסטודיאנטס מדריד בעונת 2002/2003, וכן שיחק גם בנבחרות הנוער הלאומיות של ספרד. האחיין שלו, דומיניק מרטין, שיחק כדורסל מכללות באוניברסיטת ייל, וכן שיחק באופן מקצועני בספרד.
בהטבעתו הראשונה בתחרות ההטבעות של ה-NBA לשנת 2009, לבש שחקנה הספרדי של פורטלנד טרייל בלייזרס רודי פרננדס את חולצתו של מרטין, מספר עשר, לזכרו.
גמר גביע המדינה בכדורגל 1990

גמר גביע המדינה בכדורגל 1990 התקיים באצטדיון רמת גן ברמת גן ב-4 ביוני 1990, ובו נקבע כי מחזיקת גביע המדינה בכדורגל 1989/1990 היא הפועל כפר סבא, שניצחה במשחק את שמשון תל אביב בתוצאה 0-1 בתום הארכה ו-120 דקות. הייתה זו המהדורה ה-52 של גביע המדינה, וה-37 מאז קום המדינה.
עבור הזוכה הפועל כפר סבא הייתה זו ההופעה השלישית בתולדותיה בגמר גביע המדינה, וגם הזכייה השלישית (כאשר בכל הופעותיה בגמר - היא זכתה בו), הפעם האחרונה שבו הופיעה וזכתה בגביע המדינה הייתה עשור לפני כן בעונת 1979/1980, אז ניצחה בגמר את מכבי רמת עמידר בתוצאה 1:4.
הפועל כפר סבא הגיעה לגמר לאחר 6 משחקים במפעל, כאשר ב-3 מהם ניצחה בתום 90 דקות, ב-2 מהם סיימה בתיקו (במשחק ראשון במפגש כפול עם גומלין), וב-1 מהם ניצחה בתום הארכה אחרי 120 דקות. והיא החזיקה במאזן שערים של 11-3 לטובתה, כאשר היא מציגה ממוצע שערים של 1.8 שערים למשחק.
עבור שמשון תל אביב הייתה זו ההופעה השלישית בגמר גביע המדינה, כאשר גם בפעמיים הקודמות שהופיעה - הפסידה בגמר, כאשר הפעם האחרונה הייתה 4 עונות לפני כן, בתום עונת 1985/1986, אז נפגשה עם בית"ר ירושלים בגמר והפסידה 1:2, גם אז בהארכה.
שמשון תל אביב הגיעה לגמר לאחר 7 משחקים במפעל, כאשר ב-4 מהם ניצחה בתום 90 דקות, ב-3 סיימה בתיקו (כאשר באחד מהם התקיים משחק חוזר וה-2 האחרים התקיימו במסגרת מפגש עם גומלין שבו היא ניצחה בסיכום שני המשחקים), עם מאזן שערים של 9-3 לטובתה, כאשר היא מציגה ממוצע שערים של 1.3 שערים למשחק.
הדרך אל הגמר

| הפועל כפר סבא> יריבה | הפועל כפר סבא> תוצאה | סיבוב | שמשון תל אביב> תוצאה | שמשון תל אביב> יריבה |
| --- | --- | --- | --- | --- |
| הפועל טייבה | 4–1 | 32 האחרונות | 1–1 | מכבי פתח תקווה |
| הפועל טייבה | 4–1 | 32 האחרונות | 2–1ח | מכבי פתח תקווה |
| מכבי תל אביב | 0–0 | שמינית הגמר | 1–0 | הפועל רמת-גן |
| מכבי תל אביב | 2–0 | שמינית הגמר | 0–0 | הפועל רמת-גן |
| הפועל תל אביב | 0–0 | רבע הגמר | 0–0 | הפועל בת ים |
| הפועל תל אביב | 2–0 | רבע הגמר | 1–0 | הפועל בת ים |
| הפועל באר שבע | 3–2ה | חצי הגמר | 4–1 | הפועל פתח תקווה |